als_Latn dik_Latn sag_Latn
Toshiba ka njoftuar se laptopi i saj Portege R30 është përditësuar me procesor të ri nga Intel. Laptopi tani mund të pajiset me procesorin e fuqishëm të brezit të katërt, Intel CoreM.
Portege R30 është vetëm 2.5 centimetër i trashë dhe peshon 1.4 kilogram. Karakteristika të tjera të harduerëve përfshijnë disponueshmërinë e deri në 16 GB DDR3 RAM, deri në 750 GB hapësirë ruajtje me anë të disqeve tradicionale ose 512 GB nëpërmjet SSD.
Laptopi gjithashtu ka të integruar teknologjinë Intel vPro së bashku me Trusted Platform Module dhe një lexues të gjurmëve të gishtave për siguri shtesë. Laptopi vazhdon të përdorë një shasi të fortë magnezi dhe një strukturë të përforcuar për ngurtësi dhe qëndrueshmëri.
Karakteristika të tjera përfshijnë tre porta USB 3,0, dalje HDMI, një lexues për kartat memorie dhe një portë ethernet. Laptopi do të dalë në shitje në fund të nëntorit me një çmim të pazbuluar.
(Herë të lexuara: 357)
als_Latn als_Latn als_Latn als_Latn als_Latn